Ανάπτυξη και Χαρακτηρισμός PLGA και PVA Νανοϊνώδων Ικριωμάτων Φορτωμένα με Κουρκουμίνη
Creators: name: Ασλανίδου, Σοφία Νικολάου
Publisher: name: Aristotle University of Thessaloniki
Year: 2018
Subjects: Ιστική Μηχανική
Ηλεκτροστατική Ινοποίηση
Συστήματα Στοχευμένης Απελευθέρωσης Φαρμάκου
Tissue Engineering
Electrospinning
Drug Delivery Platforms

description: Στην παρούσα Διπλωματική εργασία έγινε η σύνθεση και ο χαρακτηρισμός βιαποικοδομήσιμων νανοϊνώδων ικριωμάτων PLGA και PVA τα οποία προσομοιάζουν στη δομή τους την εξωκυττάρια μήτρα των κυττάρων και μπορούν να λειτουργήσουν ως κατάλληλα υποστρώματα για Ιστική Αναγέννηση. Η ανάπτυξή τους έγινε με την μέθοδο της Ηλεκτροστατικής Ινοποίηση. Στην συνέχεια οι δομές αυτές εμπλουτίστηκαν με το φάρμακο κουρκουμίνη η οποία είναι χαρακτηριστική για τις αντιφλεγμονώδεις και αντιοξειδωτικές δράσεις της έτσι ώστε τα αναπτυσσόμενα ικριώματα να χρησιμοποιηθούν ως πλατφόρμες στοχευμένης μεταφοράς φαρμάκου για διάφορες ιατρικές εφαρμογές. Η μελέτη της τοπογραφίας και της μορφολογίας των ικριωμάτων έγινε με την χρήση Οπτικής Μικροσκοπίας, Μικροσκοπίας Ατομικών Δυνάμεων (AFM) και Ηλεκτρονικής Μικροσκοπίας Σάρωσης(SEM). Επιπλέον διεξάχθηκαν μελέτες αποικοδόμησης όλων των ικριωμάτων και μελέτες κινητικής απελευθέρωσης των φαρμάκων από τα ικριώματα σε σχέση με το χρόνο και εξήχθη σε κάθε περίπτωση ο μηχανισμός της απελευθέρωσης μέσω της χρήσης κατάλληλων κινητικών μοντέλων. Τέλος έγινε έλεγχος της διαπερατότητας των ικριωμάτων PLGA και PVA πριν και μετά την προσθήκη της κουρκουμίνης με την μέθοδο της Ελλειψομετρίας Διέλευσης. Από τη μελέτη των νανοδομών που κατασκευάστηκαν, προέκυψε ότι τα προτεινόμενα συστήματα αποτελούν πολλά υποσχόμενες πολυλειτουργικές πλατφόρμες που μπορούν να λειτουργήσουν ως υποστρώματα για ιστική αναγέννηση ενώ παράλληλα να εξυπηρετούν τη μεταφορά φαρμακευτικών ουσιών. Μία πιθανή πολλά υποσχόμενη εφαρμογή των παραπάνω συστημάτων είναι η θεραπεία ορισμένων επιπλοκών που προκαλεί ο Σακχαρώδης Διαβήτης .
description: The aim of the present thesis was the development and characterization of polymeric biodegradable fibrous PLGA and PVA nanoplatforms that mimic the extracellular matrix and can be used as scaffolds in Tissue Engineering. The polymeric scaffolds were produced via Electrospinning. Afterwards the polymer fibers were loaded with Curcumin, which has anti-inflammatory and antioxidative effect, so that the produced scaffolds can be used as drug delivery platforms for different medical uses. The topography and morphology of the scaffolds were examined by Optical Microscopy, Atomic Force Microscopy (AFM) and Scanning Electron Microscopy (SEM). Also, degradation studies of all scaffolds and drug release kinetics of the drug loaded scaffolds were conducted along with time. Finally, Transmission Ellipsometry was used for the examination of the transmittance of all the scaffolds that were synthesized. To conclude, according to the findings of the present thesis, the fabricated fibrous nanoplatforms offer a suitable biomimicking environment to promote cell adhesion and proliferation and to produce therapeutic effect paving the way for their usage as efficient therapy systems for some complications of Diabetes.